ЧРЕЗ

ПРЕДСЕДАТЕЛЯ НА

НАРОДНОТО СЪБРАНИЕ

ДО

ВИЦЕПРЕМИЕРА И

МИНИСТЪР НА ВЪТРЕШНИТЕ РАБОТИ

Г-ЖА РУМЯНА БЪЧВАРОВА

**ВЪПРОС**

Светослав Димитров Белемезов

народен представител от ПГ на АБВ

На основание чл. 90, ал. 1 от Конституцията на Република България и чл. 91 от Правилника за организацията и дейността на Народното събрание, внасям въпрос

ОТНОСНО: Процедура по диференциране на длъжности в МВР в контекста на създадена организация и издадени ръководни указания от страна на МВР към държавните служители от МВР по изпълнение на Параграф 49 от Закона за изменение и допълнение на Кодекса за социално осигуряване, в сила от 15.08.2015 г.

**УВАЖАЕМА ГОСПОЖО ВИЦЕПРЕМИЕР**,

С приемане на Закона за изменение и допълнение на Кодекса за социално осигуряване (ДВ брой № 61 от 11.08.2015 г.), държавните служители от МВР по чл.69 от КСО, които имат необходимият осигурителен стаж за придобиване право на пенсия (27 години общ осигурителен стаж, от които две трети действително изслужени като държавни служители по лимитативно изброените закони в чл.69 от КСО), могат да се пенсионират без да се изисква освобождаване от служба, съответно уволнение или прекратяване на правоотношението.

**Във връзка с гореизложеното, желая да Ви поставя следния въпрос:**

До изтичане на законоустановеният срок в Параграф 59 от Преходните и заключителни разпоредби на Закона за изменение и допълнение на Кодекса за социално осигуряване, а именно 01.07.2016 г. за диференциране на длъжности в МВР, съобразно характера и особените условия на труд с оглед ползване на права за ранно пенсиониране от държавните служители в МВР, имащи това право, от страна на МВР ще бъдат ли предприети някакви процедури до края на 31.12.2015 г. и какви са те ?

Моля за писмен отговор на поставения въпрос!

София, 02.09.2015г. Народен представител:

Светослав Белемезов